नवजात को गलत तरीके से लगा दिया इंजेक्शन, ऑक्सीजन दी तब बची जान
जेकेलोन अस्पताल के नियोनेटल वार्ड (एनएनडब्ल्यू ) में एक नवजात बच्ची को वहां मौजूद नर्सिंगकर्मी ने कैनुला आउट होने के बावजूद इंजेक्शन लगा दिया। वहां मौजूद बच्ची का पिता नर्सिंगकर्मी को टोकता रहा, लेकिन उसने एक नहीं सुनी। बाद में एकदम से बच्ची अचेत हो गई तो पिता दौड़ता हुआ उसे डॉक्टर के पास लेकर गया। डॉक्टर ने तत्काल बच्ची को ऑक्सीजन लगाई और एनआईसीयू में शिफ्ट करा दिया। कई घंटों बाद बच्ची सामान्य हो पाई। जब इसे लेकर पिता ने गलती करने वाली महिला नर्सिंगकर्मी से आपत्ति जताई तो उसने गलती मानने की बजाय अपने पति को बुला लिया और उल्टा उसे धमकाया। अब इस मामले में पिता ने लिखित में शिकायत दी है।
केशवरायपाटन निवासी अशोक कुमार ने बताया कि 15 फरवरी को जेके लोन अस्पताल में उसकी प|ी कविता को नॉर्मल डिलेवरी से बच्ची हुई। तीन दिन बाद 18 फरवरी को उसकी छुट्टी हो गई। घर जाने के बाद बच्ची को पीलिया की शिकायत हुई तो उसे फिर से जेके लोन अस्पताल लाया। यहां दो-तीन उसे एनआईसीयू में रखा और बाद में वहां से नियोनेटल वार्ड में शिफ्ट कर दिया। यह घटना नियोनेटल वार्ड में 24 फरवरी की शाम को हुई। वहां मौजूद महिला नर्सिंगकर्मी कुर्सी पर बैठी-बैठी ही बच्ची को कैनुला लगा रही थी। हाथ-पैरों में कई बार उसने प्रयास किया, लेकिन कैनुला ठीक से नहीं लगा। बाद में हाथ में किसी तरह उन्होंने कैनुला लगा दिया और आउट कैनुला में ही बच्ची को इंजेक्शन लगाने लगी। मैंने टोका तो उन्होंने मुझे चुप करा दिया। जैसे ही इंजेक्शन लगाया तो बच्ची सुन्न पड़ गई और बेहोश हो गई। मेरी प|ी मां रोने लगी और मैं दौड़ता हुआ नीचे ड्यूटी डॉक्टर के पास बच्ची को लेकर गया। उन्होंने स्थिति देखते हुए बच्ची को एनआईसीयू में शिफ्ट कराकर ऑक्सीजन लगाई, तब जाकर कुछ घंटों बाद बच्ची सामान्य हुई। इस वजह से तीन दिन बाद 27 फरवरी को बच्ची की छुट्टी हो पाई। जब इस बात पर विरोध दर्ज कराने मैं दोबारा वार्ड में गया तो नर्सिंगकर्मी ने अपने पति को बुला लिया और उल्टा मुझे ही धमकाया। अशोक का कहना है कि जब पता था कि कैनुला ठीक से नहीं लगा, फिर इंजेक्शन लगाने की क्या जरूरत थी?
नवजात उसकी मां कविता।
hin_Deva hin_Deva hin_Deva hin_Deva